हिमालयनले जित्यो रनिङ सिल्ड 
हिमालयन फुटसल क्लबले मदन भण्डारी खुला फुटसल रनिङ सिल्ड प्रतियोगिताको उपाधि उचालेको छ ।
काठमाडौँ — हिमालयन फुटसल क्लबले मदन भण्डारी खुला फुटसल रनिङ सिल्ड प्रतियोगिताको उपाधि उचालेको छ ।मदन भण्डारी स्पोर्टस् एकेडेमीको आयोजनामा मंगलबार सम्पन्न प्रतियोगिताको फाइनल हिमालयनले पेनाल्टी शुटआउटमा माहिन फुटसल क्लबलाई ३–२ ले हराउँदै उपाधि जितेको हो । हिमालयनले १ लाख ५० हजारसहित सिल्ड जित्यो ।माहिनले ७५ हजार रुपैयाँ पायो । विजेता टिमलाई पूर्वमन्त्री एवं एमालेका नेता आनन्द पोखरेलले पुरस्कृत गरे । प्रतियोगिता संयोजक सरिला श्रेष्ठका अनुसार प्रतियोगितामा देशभरका १५ टिम सहभागी थिए ।